「南部美人」喺岩手縣名物，雖然帶有青蘋果香味，但酒精度去到50%  ，小弟只喺淺淺淺嚐，唔好意思，未喺好真正能夠飲出咩味道，據介紹，配濃味或較肥膩嘅食物最突出佢嘅解滯膩功效；第二款「獺祭」無咁勁，酒精度16%，易入口好多，淡淡酒香，嗒落確喺有少少梨子香味，感覺特別，由於配海鮮最合襯，所以邊飲邊食凍花蟹；至於第三款「富久長」，最深得大家歡心，除了酒精度低之外，重重嘅柚子香最叫人飲得順喉，唔介紹唔知，依款酒加入大量高知縣產嘅柚子及廣島縣產嘅檸檬，仲未夠，再加入蜂蜜精製而成，酸甜有致，好似飲緊一杯雞尾酒，添飲唔該  。